《歌风台》
明代·吴世忠

君王昼游日，壮士俱锦衣。
犹怜沛父老，争睹汉旌旗。
汤沐开新邑，风云慑旧威。
祇应千岁后，魂绕故乡飞。

作者简介：江西金溪人，字懋贞。弘治三年进士。授兵科给事中。请恤建文朝殉难诸臣，制止外戚张鹤龄家与民争地，皆不听。奉命勘大同边备，还言军官无状、士卒困苦及巡抚刘等罪，亦不能尽用。迁吏科左给事中，擢湖广参议，坐事降山东佥事。正德间官至右佥都御史，巡抚延绥，引疾归。